ಟಾಟಾ ನೆಕ್ಸಾನ್ EV ಬೆಲೆ 3 ಲಕ್ಷ ರೂಪಾಯಿ ಕಡಿತ

ಟಾಟಾ ಮೋಟಾರ್ಸ್ (Tata Motors) ಕಂಪನಿಯು ‘ಫೆಸ್ಟಿವಲ್ ಆಫ್ ಕಾರ‍್ಸ್‌’ (Festival of Cars) ಅಭಿಯಾನದ ಅಂಗವಾಗಿ ತನ್ನ ಎಲೆಕ್ಟ್ರಿಕ್ ಕಾರುಗಳ (Electric Cars) ಬೆಲೆಯನ್ನು 3 ಲಕ್ಷದವರೆಗೆ ಕಡಿತ ಮಾಡಿದೆ. ಈ ಅಭಿಯಾನ ಅಕ್ಟೊಬರ್ 31ರವರೆಗೆ ಚಾಲ್ತಿಯಲ್ಲಿ ಇರುತ್ತದೆ.

ಯಾವ ಯಾವ ಕಾರಿನ ಬೆಲೆ ಎಷ್ಟು ಕಡಿತ..?
ಟಾಟಾ ಕಂಪನಿಯು ಕಾರುಗಳ ಮಾದರಿ ಮತ್ತು ಅವುಗಳ ಆವೃತ್ತಿಗೆ ಅನುಗುಣವಾಗಿ ಬೆಲೆ ಕಡಿತ ಮಾಡಿದೆ.

ನೆಕ್ಸಾನ್ ಇವಿ: ಬೆಲೆ ಕಡಿತ 3 ಲಕ್ಷ
ಬೆಲೆ ಕಡಿತದ ನಂತರ ನೆಕ್ಸಾನ್ ಇವಿ ಕಾರಿನ ಬೆಲೆ 12,49,900 – 16,99,900 ರೂಪಾಯಿವರೆಗೆ ಇದೆ.

ಪಂಚ್ ಇವಿ: ಬೆಲೆ ಕಡಿತ 1.20 ಲಕ್ಷ
ಬೆಲೆ ಕಡಿತದ ನಂತರ ಪಂಚ್ ಇವಿ ಕಾರಿನ ಬೆಲೆ 9,99,000 – 14,28,999 ರೂಪಾಯಿವರೆಗೆ ಇದೆ.

ಟಿಯಾಗೋ ಇವಿ: ಬೆಲೆ ಕಡಿತ 80 ಸಾವಿರ
ಬೆಲೆ ಕಡಿತದ ನಂತರ ಟಿಯಾಗೋ ಇವಿ ಕಾರಿನ ಬೆಲೆ 7,99,000 – 11,49,000 ರೂಪಾಯಿವರೆಗೆ ಇದೆ.

ಬೆಲೆ ಕಡಿತದ ಜೊತೆ ಗ್ರಾಹಕರು ದೇಶದಾದ್ಯಂತ 5,500 ಟಾಟಾ ಪವರ್ ಚಾರ್ಜಿಂಗ್ ಪಾಯಿಂಟ್‌ಗಳಲ್ಲಿ 6-ತಿಂಗಳ ಉಚಿತ ಚಾರ್ಜಿಂಗ್ ಸೌಲಭ್ಯವನ್ನು ಆನಂದಿಸಬಹುದು. ಈ ವಿಶೇಷವಾದ ಹಬ್ಬದ ಕೊಡುಗೆಯು 31ನೇ ಅಕ್ಟೋಬರ್ 2024 ರವರೆಗೆ ಮಾತ್ರ ಲಭ್ಯವಿರುವುದರಿಂದ ಗ್ರಾಹಕರು ತಮ್ಮ ನೆಚ್ಚಿನ EV ಕಾರನ್ನು ಉತ್ತಮ ಬೆಲೆಯಲ್ಲಿ ಖರೀದಿಸಲು ಇದು ಸೂಕ್ತ ಸಮಯವಾಗಿದೆ.